alexandrainst/scandi-wiki huggingface dataset:
Diskriminant

I algebra kan diskriminanten () til et polynom si noe om polynomets røtter uten at man trenger å beregne dem. For eksempel diskriminanten til annengradspolynomet

er 
Siden nevneren alltid er positiv, er det tilstrekkelig med 

Hvis polynomets koeffisienter er reelle, vil diskriminanten være null når polynomet har én dobbeltrot; den vil være positiv når polynomet har to reelle røtter og den vil være negativ når polynomet har to kompleks konjugerte røtter.

Tredjegradspolynomet

har diskriminanten 

Diskriminantene til høyere ordens polynomer er mye lengre. Diskriminanten til et fjerdegradspolynom har for eksempel 16 ledd,
til et femtegradspolynom har den 59 ledd
og til et sjettegradspolynom har den 246 ledd.

Diskriminanten uttrykt med røtter
Uttrykt med røtter vil diskriminanten være lik:

der  er koeffisientene foran og  er røttene til polynomet.

Kilder

Eksterne lenker
Mathworld article
Planetmath article

Polynomer
Kjeglesnitt
Kvadratiske former
Determinanter
Algebraisk tallteori
MT «Sola TS»

MT «Sola TS» er et tankskip bygget i 2017 ved det rumenske skipsverftet Daewoo Mangalia Heavy Industries for det greske konsernet Tsakos. Skipet er 250 meter langt og er registrert med hjemmehavn i Valletta på Malta. Sammen med flere andre tankskip i Tsakos' flåte går MT «Sola TS» i charter for Equinor.

Natt til 8. november 2018 kolliderte MT «Sola TS» med den norske fregatten KNM «Helge Ingstad» utenfor Stureterminalen i Øygarden, i hva som i ettertid ble kjent som «Helge Ingstad»-ulykken. Mens tankskipet fikk minimale skader fikk fregatten en stor flenge i skroget og fikk raskt slagside. Ved tidspunktet for kollisjonen var tankskipet lastet med  fat råolje og var på vei fra Sture til Tetney Terminal i Storbritannia.

I motsetning til «Helge Ingstad» fikk «Sola TS» bare mindre skader i baugen etter sammenstøtet og var selv aldri i fare for å synke. Skipet måtte seile til et skipsverft i Gdansk for reparasjoner etter uhellet, og var i slutten av desember 2018 tilbake i normal seilas igjen.

Referanser

Eksterne lenker 
 

Tankskip
Skip bygget i Romania
Skip fra 2017
Artikler i sjøfart-prosjektet
USAs visejustisminister

USAs visejustisminister (engelsk: United States Deputy Attorney General) er et amerikansk føderalt embete og medlem av USAs regjering. Justisministeren utnevnes av presidenten med godkjenning av Senatet og er den nest høyest rangerte innen Justisdepartementet i USA. Embetet som USAs visejustisminister ble opprettet av Kongressen i 1950.

Liste over USAs visejustisministre

Eksterne lenker 
 

Justisdepartementet (USA)
NATOs stående maritime styrke 1

NATOs stående maritime styrke 1 (SNMG1) er den ene av NATOs fire stående flåtestyrker. Før den 1. januar 2005 var styrkene benevnt Standing Naval Force Atlantic (STANAVFORLANT). Den ble også i en kort periode kalt Standing NATO Response Force Martime Group One.

SNMG1 består som regel av 4–6 jagere og fregatter samt et forsyningsskip med Canada, Tyskland, Holland, Storbritannia, og USA som permanente medlemmer. Styrken har ofte skip fra Belgia, Danmark, Norge, Polen, Portugal, og Spania som medlemmer i perioder. SNMG1-styrken opererer, trener og øver på daglig basis, slik at NATOs flåtestyrker alltid er klare til enhver tenkelig situasjon.

Skipene er som regel tilknyttet styrken i perioder på opptil seks måneder, hvoretter et annet skip tar dets plass. Det er ikke nødvendigvis et skip fra samme land som avløser et skip fra gruppen. Styrkesjefen og staben forblir med styrken i ett år, og rollen roterer mellom de deltakende landene.

Styrken inngår i NATO Responce Force, som kan benyttes for rask innsats når kriser eller situasjoner oppstår et sted i verden.

Referanser

Eksterne lenker 

 Allied Maritime Command Headquarters Homepage
Photos from SNMG1 2009
Faktaark fra forsvaret.no 
NATO
Sjømilitære avdelinger og forband
Addexio

Bjørn Henning Eriksen (født 27. april 1983), kjent som Addexio, er en norsk youtuber.

Eriksen er daglig leder ved Big Bite på Oasen Storsenter i Karmøy, nær kommunegrensen til Haugesund.

Biografi 
I 2014 hadde «Addexio»  abonnenter og var den norske gameren på YouTube med tredje flest abonnenter. «Addexio» har over 140 000 abonnenter per desember 2022. 

Eriksen begynte å legge ut YouTube-videoer som en hobby, men kanalen ble etter hvert en fulltidsjobb. Han er kjent for å spille Minecraft, men i løpet av de siste årene har han spilt mange andre dataspill. Disse inkluderer f.eks Sea of Thieves, The Sims 4, Subnautica, XCOM 2, Skyrim, Cities: Skylines, Kerbal Space Program, House Flipper, Farming Simulator og Planet Coaster.

Han har selv oppgitt at han startet med YouTube i 2011 fordi han ønsket å skape mer norskspråklig underholdning på YouTube. Han startet da opp serien Addexio's Minecraft Eventyr (AME), Dette er den første serien han publiserte på kanalen i 2011. med en total av 228 tusen seertall. AME utviklet seg til å bli en rollespill-serie hvor han møter nye spillere og drar på eventyr. Serien har totalt tre sesonger og en julespesial. Serien varte til 2017.

Til Gullsnutten 2017 var han en av fire nominerte i klassen «Årets gamer».

Referanser

Eksterne lenker 
 
 
 

Youtubere fra Norge
Nordmenn kjent via pseudonym
Jørgine Massa Vasstrand

Jørgine Massa Vasstrand (født 1989, kjent som «Funkygine») er en norsk blogger, influenser og personlig trener.

Biografi 
Hun har norsk mor og italiensk far, og har vokst opp i både Italia og i Ålesund. Hun er kjent under navnet «Funkygine», og har blogget under det samme navnet siden 2014. 

Siden våren 2018 har hun også hatt en serie på VGTV, Vegard X Funkygine, sammen med den norske influenseren Vegard Harm, der hun skal hjelpe han å komme i form. Hun ble nominert til publikumsprisen foran Gullruten 2019.

I 2018 ga hun ut sin første bok, Sterk utenpå, sterk inni. I 2019 kom hennes andre bok, Våre beste pastaretter. I 2020 utkom bok nummer tre, Råsterk hjemme.

Høsten 2019 kom hun på andreplass i TV2-programmet Skal vi danse.

Hun ble i 2019 nominert til prisen «Årets Navn» i VG som Christine Koht til slutt vant.

Hun har fire barn. 

I 2019 fikk familien Vasstrand en egen dokusåpe, kalt Funkyfam. Per sommeren 2022 har serien kommet i tre sesonger med totalt 67 episoder.

I 2021 er Jørgine Vasstrand programleder for tredje sesong av NRK-serien Norges tøffeste. Hun deltok selv i sesong to av serien.

Referanser

Eksterne lenker 
 
 
 

Norske bloggere
Personer fra Ålesund kommune
Nordmenn kjent via pseudonym
Fødselsdato ikke oppgitt
Åstunnelen

Åstunnelen er en fremtidig veitunnel på E6 i Levanger kommune i Trøndelag. Den skal være ca. 2,1 km lang.

Nye Veier foreslo i 2021 navnet Åsentunnelen, mens Språkrådet i stedet ønsket Åstunnelen som navn på denne tunnelen. Språkrådets begrunnelse var at det tradisjonelle i norsk er at den bestemte artikkelen faller bort i sammensatte ord, og stedsnavnet Åsen har bestemt form. Statens kartverk vedtok 10. februar 2022 at navnet skulle være Åsentunnelen. Levanger historielag og Levanger mållag påklaget vedtaket, og saken ble sendt på ny høring. Språkrådet uttalte seg på nytt, og 16. juni 2022 fattet Statens kartverk et nytt vedtak om at Åstunnelen skal være tunnelens navn. «Siden den tradisjonelle sammensetningsmåten Ås- fortsatt er i bruk i en del sammenhenger, endrer Kartverket sitt tidligere vedtak. Skrivemåten Åstunnelen blir vedtatt i samsvar med klagernes ønsker og Språkrådets tilråding», skriver Statens kartverk.

Referanser 

Planlagte veiprosjekt i Norge
Tunneler på E6 (Norge)
Veitunneler i Trøndelag
Veier i Levanger
Fantebrauta tunnel

Fantebrauta tunnel er en 240 m lang løsmassetunnel i betong Europavei 136 i Romsdalen i Rauma i Møre og Romsdal.
Mot fjellsiden i hver ende av tunnelen er det bygd voller inntil vegen med bratt støtside mot fjellet for å opprettholde og muligens redusere sannsynligheten for steinsprang mot vegen. Sikringseffekten ved Fantebrauta antas å bli fullgod mot snøskred.

Eksterne lenker
 Statens vegvesen veikart

Veitunneler i Møre og Romsdal
Veier i Rauma
Tunneler åpnet i 2018
Kristian Halse

Kristian Halse (født 1926, død 2018) var en dikter og lærer fra Stangvik i Møre og Romsdal, han var bosatt i Mosjøen.

Han flyttet til Vefsn da han fikk arbeid som lærer ved Vefsn folkehøgskole i 1951. Her arbeidet han til han i 1960 ble ansatt ved Mosjøen videregående skole, som var arbeidsplassen hans til 1991.

Han var vararepresentant fra Nordland til Stortinget 1969-73 for partiet Venstre. Fra oktober 1972 møtte han et år som fast representant og medlem i landbrukskomiteen.

Bibliografi 
Kristian Halse har skrevet jubileumsbøker for:
 Vefsn Venstre (1983)
 Mosjøen Idrettslag (1992)
 Mosjøen mannskor (1993)
 Vefsn folkehøgskole (1999)
 Mosjøen orkesterforening (2001)
 Olderskog skole (2004)

Representert i 
 Levande tid (utg. ved Vefsn Museum 2001) ISBN 82-90775-50-4
 Min løynde blom (Snøfugl forlag 2009)

Eksterne lenker 
 

Norske lyrikere
Norske pedagoger
Stortingsrepresentanter for Nordland
Stortingsrepresentanter fra Venstre
Stortingsrepresentanter 1969–1973
Personer fra Vefsn kommune
Brattlia

Brattlia er en gård i Vefsn kommune som ligger i Drevjadalen, 23 km nord for Mosjøen. Gården grenser mot fjellet Toven i nordvest, og mot Gullmoen i nordøst. I sørvest grenser gården mot Båtstrand og i sørøst mot elva Drevjo.

Samferdsel 
Toventunnelen utgjør den nye trasèen på Fylkesvei 78 mellom Vefsn og Leirfjord. Innslaget i østenden av tunnelen ligger i Brattlia. I tillegg går FV241 gjennom bygda. Denne veien går langs Drevjedalen på nordsiden av elva Drevjo.

Referanser

Gårder i Vefsn
Peltonotus malayensis

Peltonotus malayensis er en bille som hører til gruppen hornbiller i familien skarabider (Scarabaeidae).

Utseende 
En middels stor (14-17 millimeter), kraftig, blank, mørkt rødlig til svart hornbille. Slekten mangler horn eller knøler på hodet og ser ikke påfallende ut som hornbiller. Hannene kan kjennes på at det ytterste fotleddet og klørne på framføttene er sterkt forstørret. Hunnene har punktrader på dekkvingene. Undersiden er kledt med lange, lyse hår. De ulike Peltonotus-artene er overflatisk svært like og vanskelige å skille på ytre utseende. Hos denne arten er overleppen (labrum) nokså bredt innskåret, innskjæringen V-formet . Hos hannen har leggen på forbeina bare to tenner, uten spor av en tredje tann.

Levevis 
De voksne billene finnes gjerne på blomstene av planter i myrkonglefamilien (Araceae)

Utbredelse 
Arten er utbredt i Vest-Malaysia, på Borneo (inkludert Brunei) og Sumatra.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus malayensis Arrow, 1910

Referanser

Eksterne lenker 
 
 Dynastidae du monde- sjekkliste over artene

Hornbiller
Biller formelt beskrevet i 1910
Borneos insekter
Sumatras insekter
Vest-Malaysias insekter
Neogalissus

Se Systematisk inndeling

Neogalissus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, avlang, halvblank, svart trebukk med mørk blålig metallglans. Antennene er kraftige, litt lengre enn kroppen. Pronotum er rundet, med en kort lengdefure i midten bak. Dekkvingene er jevnbrede. Beina er middels lange, lårene nokså slanke.

Utbredelse 
Arten er kjent fra Fransk Guyana, Surinam og Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Neogalissus Monné & Martins, 1981 
 Neogalissus pelidnos Monné & Martins, 1981

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 1981
Fransk Guyanas insekter
Surinams insekter
Brasils insekter
Harstadåstunnelen

Harstadåstunnelen er en tunnel på Rv83 i Harstad i Troms. Tunnelen er det største delprosjektet av Harstadpakken. Tunnelen er 1407 meter lang, og går fra Sama i nord til Seljestad i sør. Hensikten med tunnelen er å avlaste sentrumsgatene. 

Første salve ble sprengt 28. september 2016, og siste salve 16. oktober 2017. 

Tunnelen åpnet for offentligheten lørdag 4. januar 2020, etter å ha gjennomgått alle nødvendige tester som kreves for godkjenning.

Se også 
 Veitunneler i Norge

Referanser

Eksterne lenker
 Statens vegvesen veikart

Veitunneler i Troms og Finnmark
Lissonoschema

Se Systematisk inndeling

Lissonoschema er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, avlange, blanke, svarte trebukker med oransje tegninger på dekkvingene, rponotum kan være rødlig. Antennene er tynne, mye lengre enn kroppen. Pronotum er rundet, svært blankt. Dekkvingene er jevnbrede. Beina er middels lange, lårene nokså slanke.

Utbredelse 
Arten er kjent fra Venezuela, Fransk Guyana, Brasil og Bolivia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Trachyderini
 Slekten Lissonoschema Martins & Monné, 1978 
 Lissonoschema fasciatum (Fisher, 1944)
 Lissonoschema macrocolum Martins & Monné, 1978
 Lissonoschema solangeae Monné & Monné, 2000

Kilder 
 Liste over arter, med utbredelsesdata

Eksterne lenker 
 Bildegalleri 
 
 

Cerambycinae
Biller formelt beskrevet i 1978
Fransk Guyanas insekter
Venezuelas insekter
Brasils insekter
Bolivias insekter
Prudnik

Prudnik (tysk: Neustadt in Oberschlesien) er en by i Opole voivodskap i det sørvestlige Polen som ligger langs elven Prudnik. Byen er administrasjonssenteret for fylket (powiat) Prudnik.

Byer i Opole voivodskap
Provinsen Schlesien
Provinsen Øvre Schlesien
Euryptera

Euryptera er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, spinkle, rødlige og svarte trebukker. Artene etterligner trolig giftige biller i familien rødvinger (Lycidae). Antennene er tynne og litt over halvparten lange som kroppen. Pronotum er mer eller mindre klokkeformet, bredere enn langt, dekkvingene noe utvidet bakover. Beina er middels lange og tynne.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt fra Costa Rica i nord til Argentina i sør.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Euryptera Lepeletier & Audinet-Serville, 1828
 Euryptera albosterna Chemsak & Linsley, 1974
 Euryptera latipennis Lepeletier & Aud.-Serville in Latreille, 1828
 Euryptera leonina Gounelle, 1911
 Euryptera nigrosuturalis Melzer, 1935
 Euryptera unilineatocollis Fuchs, 1956

Kilder 
 Cerambycidae of the World - Lepturini

Eksterne lenker 
 
 
 Bildegalleri, Amerikanske arter 

Lepturinae
Biller formelt beskrevet i 1828
Oedecnema

Oedecnema er en slekt av biller som hører til underfamilien blomsterbukker i den artsrike familien trebukker.

Utseende 
En middelsstor, bokså kraftig, gulaktig og svart trebukk. Hode, antenner, pronotum og bein er rødbrune til svarte, dekkvingene rødgule med fire par runde, svarte flekker. Antennene er ganske tynne og rundt to tredjedeler så lange som kroppen. Hodet er noe snuteformet forlenget. Pronotum er klokkeformet, matt, kledt med korte, lyse hår. Dekkvingener er avsmalnednde bakover, "skuldre" og spiss rundede. Beina, særlig bakbeina, er kraftige med tykke lår og krumme legger hos hannen, spinklere hos hunnen.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Arten er utbredt fra Sørøst-Europa østover like til Stillehavet.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Oedecnema Dejean, 1835
 Oedecnema gebleri Ganglbauer, 1889 (synonym Oedecnema dubia (Fabricius, 1781)

Kilder 
 Cerambycidae of the World - Lepturini

Eksterne lenker 
 
 
 Bildegalleri, Amerikanske arter 

Lepturinae
Biller formelt beskrevet i 1781
Hammeren kraftverk (Rana)

Hammeren kraftverk (Rana) er et vannkraftverk i Rana kommune i Nordland.

Det utnytter fallet på  125 meter fra Mofjellet minikraftverk.

Installert effekt er 130 kW. Årsproduksjon er 0,3 GWh.

Hammeren er et renseanlegg for vannverket i Mo. Vannet tappes av tunnelen fra Akersvatnet til Rana kraftverk, går til Mofjellet minikraftverk og så videre til Hammeren.

Kilder
 
 NVE vannkraftdatabase
 Rana kommune: Status for bygging av nytt vannverk for Mo i Rana 

Minikraftverk i Nordland
Kraftverk i Rana
Kraftverk etablert i 2014
Utkilen

Utkilen AS er et norsk selskap som opererer innen skipsfart. Hovedkontoret ligger i Bergen.

Historie 

Selskapets historie strekker seg tilbake til 1916 da Anders Utkilen fra Austrheim startet med godstransport sjøveien med båten «Alstein». Hans sønner fikk hyre på båten og overtok etter hvert driften. I 1945 ble administrasjonen flyttet til Bergen, da under navnet Brødrene Utkilen. I 1962 endret selskapet navn til Anders Utkilens Rederi etter at det kun var Anders Utkilen igjen i selskapet av de tre brødrene som hadde overtatt farens virksomhet. I 1970 startet satsingen på tankskip, og i 2007 endret selskapet navn til Utkilen AS.

I 2007 var Utkilens skip MT «Doris» involvert i en kollisjon med fiskeskøyten «Skarbak» utenfor Bud i Møre og Romsdal. Fiskeskøyten ble totalt smadret, og til tross for omfattende søk ble føreren aldri funnet. Rederiet ble etterforsket for hendelsen, men saken ble henlagt.

Skip i Utkilens flåte 

Listen er ikke fullstendig.

Referanser

Eksterne lenker 
 

Norske rederier
Næringsliv i Bergen
Selskaper etablert i 1916
Artikler i sjøfart-prosjektet
Aegus (Aegotypus) acanthinus

Aegus (Aegotypus) acanthinus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En ganske liten (ca. 15 millimeter), avlang og litt flat, matt brunsvart hjortebille. Hannene har sterkt forstørret hode og kjever (mandibler), disse er nokså rette bortsett fra en krok i spissen, omtrent så lange som hodet, med en tann ved roten. Pannens forkant er U-formet innbuktet med to tenner. Hodet er nokså grovt punktert, særlig grovt og tett på sidene. Pronotum er trapesformet, mye bredere foran enn bak, forkanten bredt innbuktet, sidene med to butte tenner. Sidekanten har korte, brunlige hår. Dekkvingene er noe hvelvede, blanke, med skarpe punktstriper, kledt med korte, oppstående, gulbrune hår langs roten, sømmen og ytterkanten. Beina er brunlige.

Levevis 
Som de fleste andre hjortebiller lever larvene i morken, død ved i skog.

Utbredelse 
Arten er utbredt på Sumatra og Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Aegotypus Parry, 1874 - noen ganger plassert som en egen slekt
 Aegus (Aegotypus) acanthinus (Didier, 1928)

Eksterne lenker 
 Oversikt over artene
 

Hjortebiller
Biller formelt beskrevet i 1928
Borneos insekter
Sumatras insekter
Norgesmesterskapet på ski 1954

Norgesmesterskapet på ski 1954 var norgesmesterskapet i de nordiske grenene skihopping, langrenn og kombinert.
Hovedmesterskapet ble arrangert på Kongsvinger. 50 km langrenn og stafett ble arrangert på Strinda ved Trondheim.
For første gang fikk kvinner være med i NM på ski med 10 km langrenn.

Langrenn

10 km kvinner (uoffisielt NM) 

Dato: 4. februar
Sted: Kongsvinger

15 km menn 

Dato: 6. februar
Sted: Kongsvinger

30 km menn 

Dato: 4. februar
Sted: Kongsvinger

Storfavoritten Magnar Estenstad ledet løpet med ca. 4 minutter da han falt og brakk benet rundt 1 km fra mål.
Etter ulykken ble han liggende på sykehus i fem måneder.

50 km menn 

Dato: 31. januar
Sted: Trondheim

3 x 10 km stafett 

Dato: 30. januar
Sted: Trondheim

Spesielt hopprenn 

Dato: 7. februar
Sted: Kongsvinger

Kombinert 

Dato: 7. februar
Sted: Kongsvinger

Kilder 
 Einar Munthe-Kaas (red.) Sportsrevy 1954, s. 261-265. Norsk Faglitteratur.

Norgesmesterskapet på ski
Ski
Sportsarrangementer i Hedmark
Sportsarrangementer i Trøndelag
Sport i Kongsvinger
Sport i Trondheim
Langrenn i 1954
Kombinert i 1954
Skihopping i 1954
Oliver Skipp

Oliver William Skipp (født 16. september 2000) er en engelsk fotballspiller som spiller for Tottenham Hotspur FC.

Han fikk sin første start for Tottenham 15.desember 2018, mot Burnley.

Referanser

Eksterne lenker 
 

Engelske fotballspillere
Fotballspillere for Tottenham Hotspur FC
Fotballspillere for Norwich City FC
Personer fra Welwyn Garden City
Tante Ulrikkes vei (roman)

Tante Ulrikkes vei er en norsk roman skrevet av Zeshan Shakar og første gang utgitt av Gyldendal forlag 2017. Romanen gir et realistisk bilde av oppveksten til to ungdommer i drabantby-Oslo tidlig i 2000-årene.

Handling

Tante Ulrikkes vei handler om Mo (egentlig Mohammed) og jevngamle Jamal; to unge gutter som vokser opp som norskfødte barn av første generasjons innvandrere. De bor i samme boligblokk i Tante Ulrikkes vei i Oslo, i det området som er en del av «blokk-Stovner» (Fossum) i motsetning til «hus-Stovner». Mo er ressurssterk og skoleflink og vokser opp i en kjernefamilie med lite penger, men med omsorgsfulle og ambisiøse foreldre. Jamal bor sammen med sin deprimerte alenemor og sengevætende lillebror, og gjør det dårlig på skolen.

Fortellingen om de to hovedpersonene løper som to parallelle historier i boka, formidlet av ungdommene selv, i deres eget språk. Romanen består av guttenes personlige rapporter som de regelmessig sender inn til en levekårsundersøkelse blant innvandrerungdommer i perioden fra 2001 til 2006. Mens Mo svarer i velformulerte e-poster, benytter Jamal lydopptak og muntlig «kebabnorsk».

Gjennom Mos og Jamals ærlige og nyanserte beskrivelser av sin egen hverdag hjemme, på skolen, på jobb og blant venner, får leseren nærgående innsikt i livet til to unge representanter for et sammensatt «innvandrermiljø» i en norsk storbyforstad. Fortellingen gir også innblikk i tankegangen hos ungguttene, deres planer og drømmer, og skaper forståelse for innvandrerguttenes små og store problemer, utfordringer og muligheter.

Mottakelse

Zeshan Shakar fikk Tarjei Vesaas' debutantpris for boka.

I 2019 satte Det Norske Teatret opp et teaterstykke basert på Tante Ulrikkes vei, som en del av deres satsing med Rommen Scene på Stovner. Oppsetningen var regissert av Victoria Meirik.

Referanser 

Norske romaner
Bøker fra 2017